 Police Brutality: Bí ọlọpàá ṣe bọ aṣọ mi tí wọn lù mi, wọn tún gba 260, 000 lọwọ mi Bakare Olumide sàlàyé fún BBC News Yoruba pé, lọsàn ọjọ ìṣẹgun ni àwọn ọlọpàá mú ọkọ Uber ti ó gbé àwọn ti wọn sì darí àwọn láti lọ si àgọ ọlọpàá tó wà ni Ogudu lEko. O ní ní kété ti àwọn dé àgọ ọlọpàá náà ni wọn bẹrẹ si ni tú inú fóònù òun àti ti àwọn ọrẹ rẹ náà tó wà nínú mótò, wọn fi àwọn to kù silẹ, ṣùgbọn wọn ṣe alábàpàde ìfọrọwérọ kan lórí fóònù òun ti òun kọ pé Gay men dey pay iyẹn ni pe awọn ọkunrin to maa n ba ara wọn lopọ n pawo wọle gidi gan. Nítorí ǹkan ẹyọkan tí wọn rí yìí ni wọn fi lọ ẹṣùn m ọ lẹsẹ pé onibalopọ akọsakọ, Gay ní òun àti pé òun ni àwọn ọrẹkùnrin tí àwọn jọ ń ṣe ìwà ìbàjẹ. Ó ní gbogbo ìgbìyanjú òun láti ṣàlàyé fún wọn pé kò rí bẹẹ, wọn ni kí òun bọ asọ wọn sì bẹrẹ sí ni na òun. Wọn ní kí n bọ aṣọ mi wọn sì bẹrẹ sí ni fi Pipe lù mí Lásìkò tí wọn ń tú fóònù mi wọn ri owó ti mo ni, wọn sì ní àwọn yóò gba mílíọnu kan Náírà lọwọ mí. Mo sọ fún wọn pé mi ò lé fún wọn ni iye owó náà, wọn gbé wá silẹ si ìdajì mílíọnu Naira, mó ni mí olè sán-án, wọn padà ni kí ń san ẹgbẹrun ogójì náírà dín ni ọdúnrun owó. Lẹyìn ti wọn fi Olumide kalẹ ní àgọ ọlọpàá ni ó bẹrẹ si ni kọ irírí rẹ sórí twitter. Lẹyìn èyí ni àwọn ọlọpàá ṣe fídíò míì ti wọn sì gbé ìbọn si mi léti pé tí mo bá kọ láti sọ ǹkan ti àwọn bá ṣọ àwon lé pa mi tàbi fi mi sí ẹwọn. Olumide ni àwọn ọlọpàá ni kí òun máa parọ mọ ara òun pé Gay ni òun kí òun sì máa dárúkọ àwọn ènìyàn síi tí oun bá ṣe e sí. Ọdọmọkùnrin náà ni òun kò ṣetan láti ṣe ẹjọ ṣùgbọn òun rọ gbogbo àwọn tí irú ìṣẹlẹ bẹẹ bá ṣẹlẹ si kí wọn máa jáde láti wá sọ. Sáájú ni àjọ ọlọpàá lórílẹ-èdè Nàìjíríà ti ṣàlàyé pé kò si ọlọpàá tó ni àṣẹ láti maa yẹ fóònù ẹnikẹni wò lójú pópó láì ni ìwé àṣẹ ìjọba. Ẹwẹ, ileeṣẹ ọlọpaa pada bẹrẹ igbesẹ lori ọrọ yii latari awọn ọmọ Naijiria to n gbe atẹjade Olumide lori Twitter ru ti wọn si n pin in kaakiri lori ayejlujara titi ti o ṣe to awọn ọga ọlọpaa leti. Lẹyìn ti ọmọkùnrin kan ké gbàjarè lórí àtéjíṣẹ twitter lówùrọ ọjọ Iṣẹgun ní ọpọ sì bẹrẹ sí ni bẹnu àtẹ lu ilé iṣẹ ọlọpàá orílẹ-èdè Nàìjíríà. : Police Brutality: Bí ọlọpàá ṣe bọ aṣọ mi tí wọn lù mi, wọn tún gba 260, 000 lọwọ mi- Olumide 